cyanic-selkie/wikianc huggingface dataset:
Kumho Asiana Group
Restrukturering
Gruppen har slitt med tunge underskudd og er under en restrukturering. Asiana Airlines går med underskudd, men har med konkurrert med Korean Air, som ved å skaffe seg Airbus A380.
I koreansk luftfart er det de siste årene kommet til flere nye konkurrenter som Jeju Air, EastarJet, T´way, og JinAir (datterselskap av Korean Air, LCC).
Ritten
Ritten (italiensk Renon) er et høyplatå og en kommune i Sarntal-Alpene rett nord for Bolzano/Bozen i den italienske provinsen Syd-Tirol. Høyplatået ligger mellom 1000 og 1400 moh og består av utstrakte beiter, enger, noe skog og vinberg.
Det er ikke noe tettsted med navnet Ritten. Kommunen omfatter en rekke landsbyer, som er spredt ut over høyplatået. De større landsbyene («fraksjonene») heter Atzwang, Gebrack, Gissmann, Klobenstein, Lengmoos, Lengstein, Mittelberg, Oberbozen, Oberinn, Rotwand, Siffian, Signat, Sill, Unterinn, Unterplatten, Wangen og Wolfsgruben.
Fra oldtiden og frem til middelalderen gikk all transport til og fra Brennerpasset over Rittenplatået, siden Eisackdalen mellom Bozen og Klausen var et upasserbart juv. Først i 1529 ble det bygget en kjerrevei gjennom juvet, slik at veien over Ritten mistet mye av sin betydning.
Ritten er kjent for sine jordpyramider, som regnes som de største og mest utpregede i Europa. De fineste og best tilgjengelige ligger mellom landsbyene Lengmoos og Mittelberg.
Befolkningen på 7100 innbyggere er overveiende tysktalende (96 %), resten snakker italiensk. Kommunens italienske navn, Renon, ble funnet på og innført i løpet av Syd-Tirols italienisering på 1920-tallet.
I Klobenstein (italiensk: Collalbo) ligger Arena Ritten som har vært vertskap for flere regionale, nasjonale og internasjonale mesterskap på is, men først og fremst for hurtigløp på skøyter.
Thorvald Steen
Thorvald Steen (født 9. januar 1954 i Oslo) er en norsk forfatter, kjent for sitt forfatterskap og aktive engasjement for ytringsfrihet og menneskerettigheter. Siden debuten som poet i 1983 har han utgitt over 40 bøker innen forskjellige sjangrer, som romaner, skuespill, diktsamlinger, noveller, barnebøker og essays. Steen har markert seg som en av Norges mest internasjonale forfattere.
Diktsyklusen Ilden i 1992 åpnet forfatterskapet for alvor for norske lesere, året etter fikk han sitt internasjonale gjennombrudd med den historiske romanen Don Carlos. I flere av sine historiske romaner diskuterer Steen forhold mellom fortid og nåtid, og utfordrer grensen mellom fiksjon og fakta. I 2006 innledet han en mer selvbiografisk retning i forfatterskapet, med romanen Vekten av snøkrystaller.
Bøkene er oversatt til i alt 26 språk og er utkommet i 46 land. Steen har mottatt en rekke nominasjoner og  litterære priser i inn- og utland. 1997 ble han æresmedlem av Den norske Forfatterforening, i 2002 ble han utnevnt til Statsstipendiat av det norske Storting.
Steen har holdt foredrag om litteratur, eget forfatterskap,  ytringsfrihet og menneskerettigheter, på bokmesser, festivaler og universiteter i blant annet New York, Nikosia, Frankfurt, Sorbonne, Istanbul, Buenos Aires, Santiago, Moskva, Tokyo, Jerusalem, Reykjavik, Praha og Wien.
Bakgrunn og forfatterskap
Fra Thorvald Steen var tjue år har han hatt en rekke verv i fagbevegelsen. I flere tiår har han vært særlig opptatt av marxismens og psykiatriens forhold til etiske spørsmål.
Fra 1974 arbeidet han som pleiemedhjelper, og fra 1976, som maler og hovedverneombud ved Gaustad sykehus. Han tok fagbrevet som maler i 1979. Steen studerte idéhistorie, historie og filosofi ved Universitetet i Oslo og ble cand.philol. i 1983. Samme år debuterte han som lyriker med Hemmeligstemplede roser, og startet den aksjonistiske litterære gruppen Stuntpoetene.
Internasjonal anerkjennelse fikk han gjennom en rekke nyskapende historiske romaner – Don Carlos (1993), Giovanni, Konstantinopel, Den lille hesten, Kamelskyer, Løvehjerte og den foreløpige siste av disse; Det usynlige biblioteket, som utkom i 2015. Thorvald Steen har uttalt at han startet å skrive historiske romaner for å forstå mer av sin egen bakgrunn og samtid.
Med romanen Vekten av snøkrystaller (2006), fikk forfatterskapet en ny dimensjon. Her trekker Steen inn sin egen historie som ung skihopper. Femten år gammel får han vite at han har en kronisk muskelsykdom og blir nektet å hoppe mer. Han gjennomfører et siste hopp, uten legens samtykke. Det lengste svevet (2008) og Balanse (2012) har klare biografiske trekk. I essaysamlingen Den besværlige historien (2014) diskuterer han bakgrunnen for de to hovedårene i forfatterskapet: de selvbiografiske og de som omhandler historiske og fiktive personer.
Siden 1980-tallet har han skrevet i norske og utenlandske aviser og tidsskrifter om politikk, internasjonale spørsmål, psykiatri, historie, etikk og litteratur.
Priser og utmerkelser
Ellers blant annet: Handicapforbundets kulturpris (1997), Norsk Grafisk (1999) og Livsvernprisen (2013)
Avisen Le Soir kåret i 1996 Don Carlos (1993) (om Charles Darwin) til en av de fem beste romaner oversatt til fransk. Året etter ble den av argentinske avisen Clarin utnevnt til årets nykommer. I 2006 ble Kamelskyer (2004) (om Saladin) kåret til årets utenlandske roman i den tyrkiske avisen Bier Gun.
Jøsnøya
Jøsnøya (uttales jøss`n-øya) er ei øy ved Sandstad i Hitra kommune i Trøndelag. Nordøst på øya ligger hurtigbåtterminalen for Kystekspressen mellom Trondheim og Kristiansund, samt tunnelpåslaget til Hitratunnelen mellom Hitra og Hemnskjel i Snillfjord.
Jøsnøya er sammen med Aunøya skilt fra fastlandet ved Djupsundet og Sandstadsundet. I mellomalderen ble leia mellom Hitra og Hemne kalt for Knarrskeið, som betydde et sted «der handelsskip kunne komme seg fram». I sundet mellom øyene og Sandstad kunne skip finne en trygg havn. Jøsnøya hadde plass og dybde for større båter enn mellom sundet innenfor Aunøya. Det finnes flere fornminner fra flere skip som har ligget fortøyd i sundet.
Mesudiye
Mesudiye er en by med 16 990 innbyggere (2017) i den tyrkiske provinsen Ordu. Den ligger nord for Koyulhisar, sør for Gölköy og øst for Reşadiye.
Ranheim til topps
Ranheim til topps er et motbakkeløp i Trondheim som arrangeres av Ranheim skiklubb. Løpet ble første gang arrangert i 2005.
Nordmørslista
Nordmørslista er en tverrpolitisk valgliste i Møre og Romsdal. Lista ble stiftet 16. april 2015 som et resultat av sykehusstriden mellom Nordmøre og Romsdal.
Ranheim til topps
Det er også en kort løype som er ca. 1,5 km lang. Denne starter på Tjønnstuggu (Ranheim skiklubbs klubbhytte), og har mål på Solemsvåttan.
Nordmørslista
Listen stilte til fylkestingsvalget i Møre og Romsdal i 2015, og fikk fire mandater inn på fylkestinget, med 8020 stemmer. Listen gjorde et «brakvalg» på Nordmøre, der den i mange kommuner fikk både mest stemmer, og flere stemmer enn andre større etablerte parti. Mest nevnbart er i Kristiansund Kommune, der lista fikk 53,9 % av stemmene, over tre ganger så mye som Arbeiderpartiet, som var andre størst. Lista samarbeider med Arbeiderpartiet, Senterpartiet, Sosialistisk Venstreparti, Miljøpartiet De Grønne og Venstre, samt uavhengig valliste for Sunnmøre på tinget for å sikre flertall for sin gruppe, og at Jon Aasen fortsetter som Fylkesordfører. Lista leder regional- og næringsutvalget på fylkestinget.
Ranheim til topps
Løyperekord
I 2010 ble startpunkt for lang løype endret, og løypa ble samtidig noe lenger som et resultat av omlegging av vei på Ranheim.
Nordmørslista
Nordmørslista ble opprettet som en konsekvens av fogderistriden i fylket, og kampen om offentlige arbeidsplasser, som nådde sitt kritiske punkt under sykehuskampen mellom Nordmøre og Romsdal.
Ranheim til topps
Løyperekord
Petter Northug satte i 2015 gjeldende løyperekord i den nye løypa med 24.39 min. I 2017 fikk Kristian Engen Forbord oppgitt sluttid som var raskere enn Northugs gamle rekord, men denne er underkjent av arrangøren, siden de i etterkant oppdaget at start- og stoppeklokker ikke var synkronisert. Anne Nevin har kvinnerekorden (27.25) fra 2013, og tangerte denne tiden da hun vant i 2015.
Nordmørslista
Listen fikk følgende kandidater inn på fylkestinget etter valget i 2015:
Ranheim til topps
Løyperekord
Skiløperen Didrik Tønseth har rekorden i den gamle løypa, som ble løpt fram til 2009. Tønseth var 17 år da han løp inn til 23.49 i 2008. Bente Aarflot hadde rekorden i den gamle løypa med tiden 29.12.
Namibia under Afrikamesterskapet i friidrett 2006
Namibia deltok under Afrikamesterskapet i friidrett 2006 (utendørs) fra 9. til 13. august 2006 i Bambous på Mauritius.
Nordmørslista
Nordmøre til Trøndelag
Nordmørslista var først ute med å annonsere at de ville jobbe for, og støtte at Kommuner på Nordmøre som selv ønsker det, skulle få lov til å søke seg til det nye Trøndelagsfylket i sammenheng med Regionsreformen.
Stortingsvalg, uenigheter og utmeldinger
I løpet av høsten 2016 ble det lenge spekulert hvorvidt Nordmørslista skulle stille til Stortingsvalget. Å stille til Stortingsvalg var ifølge Nordmørslista et svar på at ingen av de etablerte partiene hadde valgt å nominere en politiker fra fogderiet (Nordmøre) på en sikker plass til sine stortingslister for valget i 2017.
Den 15. desember 2016 ble det avholdt et ekstraordinært årsmøte der flere framtredende medlemmer i Lista, deriblant tre av listas innvalgte på fylkestinget (Mette Belden, Nils Fløystad og Runar Vestheim), meldte seg ut av listen i offentlighet. Ifølge de utmeldte eksisterte det en intern uro i listen, deriblant at styret i medlemsmøtet hadde trukket seg etter et medlemsmøte om Stortingssaken den 10. november 2016, men senere gått sammen igjen til et fungerende styre for å arrangere det ekstraordinære årsmøtet. Det ble under det ekstraordinære årsmøtet også offentliggjort at flere av de profilerte politikerne på listen lenge hadde vært i mot å stille til stortingsvalg, og ikke kunne stille seg bak et slik vedtak.
En av de utmeldte politikerne, Mette Belden, sa også til media at hun mente styret, og lista hadde blitt kuppet, noe som senere ble avkreftet av den nye styrelederen.
På det ekstraordinære årsmøtet den 15. desember 2016 ble det vedtatt, mot to stemmer og fire blanke, at Nordmørslista skal stille til stortingsvalget i 2017. Men Nordmørslista fikk ikke tilstrekkelig oppslutning, og fikk ingen av Møre og Romsdals representanter til Stortinget. Partiet fikk 3,5 % av stemmene i Kristiansund, og bare 1,5 % i fylket som helhet.
Ved Kommunestyre- og fylkestingsvalget 2019 stilte partiet liste i Møre og Romsdal fylke og i to kommuner. I Kristiansund fikk partiet 16,6 % av stemmene, 8 representanter og plass i formannskapet. I Aure fikk partiet 12,1 % av stemmene og to representanter. I fylket fikk partiet 3,7 % av stemmene og to representanter, to færre enn i 2015.
Bjarte Breiteig
Bjarte Breiteig (født 17. mars 1974 i Kristiansand) er en norsk forfatter. Breiteig har studert fysikk og litteraturvitenskap ved Norges teknisk-naturvitenskapelige universitet, gått Skrivekunst-akademiet i Hordaland og tatt litteraturvitenskap mellomfag ved Universitetet i Bergen. Han har sittet i forfatterforeningens litterære råd, og siden 2010 markert seg som en entusiastisk forkjemper for bydelen Tøyen i Oslo.
Breiteig debuterte litterært i 1998 med novellesamlingen Fantomsmerter, som ble belønnet med Aschehougs debutantstipend. Hans andre novellesamling, Surrogater (2000) ble nominert til Brageprisen og Sørlandets litteraturpris.
Novellene hans er skrevet i en stram, konsentrert stil. En påvirkning fra forfattere som Kjell Askildsen og Raymond Carver er tydelig.
Antivekst
Antivekst (engelsk: degrowth, fransk: décroissance) er et begrep som brukes for både en politisk, økonomisk og sosial bevegelse samt et sett med teorier som kritiserer paradigmet for økonomisk vekst. Det kan beskrives som et omfattende rammeverk som er basert på kritikk av det vekstsentrerte økonomiske systemet vi lever i. Antivekst er basert på ideer fra et mangfold av tankerekker som politisk økologi, økologisk økonomi, feministisk politisk økologi og miljørettferdighet, og påpeker den sosiale og økologiske skaden forårsaket av jakten på uendelig vekst og vestlige "utviklings"-imperativer. Antivekst understreker behovet for å redusere globalt forbruk og produksjon (sosial metabolisme) og tar til orde for et sosialt rettferdig og økologisk bærekraftig samfunn med sosial og miljømessig velvære som erstatter BNP som indikator på velstand. Derfor, selv om BNP sannsynligvis vil krympe i et "antivekst-samfunn", dvs. et samfunn der målene for antivekst-bevegelsen er oppnådd, er ikke dette det primære målet for antivekst. Selv om synspunktet ikke støttes av betydelige kvantitative bevis, er hovedargumentet til forkjempere for antivekst at en uendelig utvidelse av økonomien er fundamentalt i strid med endelige planetariske grenser.
Antivekst fremhever viktigheten av autonomi, omsorgsarbeid, selvorganisering, fellesskap, fellesskap, åpen lokalisme, arbeidsdeling, lykke og samvær.
6. serierunde i Tippeligaen 2006
6. serierunde i Tippeligaen 2006 startet søndag 7. mai med fem kamper klokken 18:00 og én kamp 20:00. Runden avsluttet mandag 8. mai klokken 19:00 med Viking mot Molde.
Joseph Barbera
Joseph Roland «Joe» Barbera (født 24. mars 1911 i New York, død 18. desember 2006 i Los Angeles) var en innflytelsesrik amerikansk animatør og tegneserieartist. Sammen med sin makker, William Hanna, skapte han kjente tegnefilmserier som Tom og Jerry, Flintstones, Scooby-Doo og grunnla animasjonsstudioet Hanna-Barbera. Duoen produserte hundrevis av tegneserier og vant en rekke priser, og ble etterhvert et av Hollywoods mest populære tegneseriestudioer.
Barbera møtte Hannah i 1937 ved Metro-Goldwyn-Mayer film studio, der de jobbet med tegneserien Puss Gets the Boot, som resulterte i at de to evige fiendene, katten Tom og musa Jerry, ble født. De lagde også den animerte TV-serie-versjonen av Smurfene samt animerte langfilmer som Charlottes tryllevev (1973) og Heidi's Song (1982). Duoen hadde sin storhetstid på 1950-, 1960- og 1970-tallet og ble etterhvert ansett som den eneste seriøse rivalen til Walt Disney.
Han har vunnet flere priser, inkludert to Emmy, to Daytime Emmy og en Golden Award fra Motion Picture Screen Cartoonists Award. Han har i tillegg blitt nominert til Oscar to ganger. Han fikk en stjerne på Hollywood Walk of Fame i 1976.
Personlige forhold
Barbera døde av naturlige årsaker i sitt hjem i Studio City, 95 år gammel.
Bergsbotn
Fylkesvei 862 går gjennom bygda. Vestover går veien mot Skaland, hvor den svinger nordover og fortsetter mot Senjahopen og Botnhamn. Sørøstover går veien over fjellet og gjennom Skalandtunnelen til Straumsbotn.
Bergsbotn utgjør Bergsfjordens innerste del, og går ca 4 km i øst-vestlig retning fra fjordbunnen i øst, til den ved Storneset fortsetter i Nordfjorden, som i sin tur går over i selve Bergsfjorden ved Flatneset.
Bergsbotn grunnkrets er med sine 50,76 km² forholdsvis stor arealmessig, og innbefatter i tillegg til indre del av Bergsfjorden også noe av innlandet, deriblant de tre Hestvatnan. I tilknytning til Store Hestvatn ligger Bergsbotn kraftverk. Bergsbotn grenser i sør til Strømsnes, i vest til Skaland og Steinfjord, i nordvest til Ersfjord, i nordøst til Senjahopen og i øst til Svartfjell.
Innbyggertall:
Divinity: Original Sin
Divinity: Original Sin er et rollespill utviklet av belgiske Larian Studios. Spillet ble delfinansiert gjennom Kickstarter og har handlingen er lagt før den i Divine Divinity. Spillet fikk gode kritikker, blant annet for å modernisere RPG-sjangeren. Kritikere fremhevet treg fremdrift i spillet og varierende vanskelighetsgrad. Spillet ble utgitt med egen editor som gjør det mulig å lage egne eventyr og publisere dem på nett. En oppdatert versjon kom i oktober 2015, og Divinity: Original Sin II kom i september 2017.
Spillet
I løpet av spillet finner heltene magiske «stjernedesteiner» som åpner veien til «Homestead», et mystisk fort utenfor vanlig tid og rom. Etter hvert som de finner flere steiner lærer de at Astarte, livets gudinne, introduserte magien i verden, men at onde krefter korrumperte denne kraften. Heltene viser seg å være reinkarnasjoner av gamle generaler som ble gitt spesielle evner for å vokte de korrupte kreftene. De feilet, og mistet sine krefter og minner, og ble født som vanlige mennesker i Rivellon.
Utvikling
En Kickstarter-kampanje ble startet for spillet i mars 2013 for å sikre midler til å utvide innholdet i spillet og i spillverdenen. 19541 bidragsytere bidro med til sammen 944282$ via kickstarter, i tillegg til bidrag via PayPal.
Spillet var planlagt ferdig i november 2013, men ble forsinket i flere omganger og kom 30. juni 2014.
En oppgradert versjon kom 27 oktober 2015, med en litt lenger historie og flere valgmuligheter.
Mottagelse
Kritikerne var fornøyde, og Original Sin ble Larians mest kritikerroste spill. Gamer.no gav spillet 9 av 10 og skrev: Divinity: Original Sin har sjel, humor og sjarm i bøtter og spann, og stemningen er helt i toppklasse. Eurogamer kalte spillet det beste klassisk-stil RPG på mange år. Metacritic hadde 87/100 som score per september 2017.
GameSpot kåret spillet til årets PC-spill i 2014.
Innen én uke hadde spillet solgt i mer enn 160 tusen eksemplarer, og ble det raskest selgende spillet til Larian. Per september 2017 eide mer enn 1,4 millioner spillet.
Oppfølger
Divinity: Original Sin II kom 14. september 2017, og innen 14 dager hadde over en halv million kjøpt spillet, som da var det høyest rangerte spillet fra 2017 på Metacritic.
Viran Morros
Viran Morros de Argila (født 15. desember 1983) er en spansk profesjonell håndballspiller som spiller for den spanske håndballklubben FC Barcelona. Han spiller i posisjonen venstreback, og er også en del av det spanske håndballandslaget.
Han ble tatt ut til å representere Spania under Håndball-EM 2012 for menn i Serbia.
Arietocometes
Arietocometes er en slekt av underamilie av trebukker (Cerambycidae).
Utseende
Middelsstore, slanke, blanke, svarte trebukker med mer eller mindre tydelig, metallisk glans. Antennene er nokså kraftige og lengre enn kroppen. Hodet er rundet, pronotum sekskantet med en pigg midt på hver sidekant, lengre enn bredt. Dekkvingene er jevnbrede, ofte med oransje flekker, beina middels lange med litt fortykkede lår.
Levevis
Som andre trebukker lever larvene av de fleste artene i død ved. De voksne billene er oftest nattaktive.
Utbredelse
Slekten er utbredt fra Mexico i nord til Ecuador i sør.
Eli Sol Vallersnes
Eli Sol Vallersnes (født 3. september 1973) er en norsk forfatter og fysioterapeut. Hun er datter til stortingsrepresentant Finn Martin Vallersnes og gift med Henrik Ormåsen.
Vallersnes debuterte litterært i 2000 med romanen Høstreise, som ble belønnet med Aschehougs debutantstipend.
Hun arbeider (per 2018) som seniorinspektør i Arbeidstilsynet.
Magne Hovden
Magne Hovden (født 23. oktober 1974 i Ålesund) er en norsk forfatter. Han jobber dessuten som frilans oversetter (hovedsakelig undertekster til film/TV), litteraturagent og skipsagent, og har en fortid som gullgraver. Hovden er bosatt i Kirkenes.
I februar 2007 etablerte han Ancoral Literary Agency, og arbeider som en av kun tre uavhengige litteraturagenter i Norge, med internasjonale bokrettigheter mot nasjonale og internasjonale forlag, som representant for forfattere, andre byråer og forlag.
Han har skrevet humoristiske bøker om «Leif Jansson», og hans kamerat «Ruben Lerke». Disse er to sære figurer som hver for seg bruker mye tid på å skrive og sende engasjerte e-poster til organisasjoner, firmaer m.m. De fiktive figurenes e-poster har blitt sendt til selskaper i den virkelige verden, og blir oftest besvart i en mer jordnær og nøktern tone enn det «Jansson» og «Lerke» opprinnelig går ut med. Svarene som radarparet har mottatt, står på trykk sammen med brevene deres.
Sitt gjennombrudd som forfatter fikk Hovden med romanen Sameland som ble utgitt januar 2010 på Aschehoug Forlag. Sameland handler om de to glade amatørene Roy og Leif som, uten at de har peiling på samisk kultur, snekrer et «Sameland» for å lokke til seg turister og bli rike. Anmelderne roste Sameland for den gode humoren, f.eks.: «Det er en bok som i god Robbie Williamsk ånd gauler let me entertaaaain yooou fra første side». (Gerd Elin Stava Sandve, Dagsavisen).
13. oktober 2008 kjøpte filmselskapet Paradox opsjon for filmrettighetene til romanen, og i desember 2009 tok filmselskapet Filmhuset AS over rettighetene.
Høsten 2010, i etterkant av den årlige bokmessen i Frankfurt, ble Sameland solgt for oversettelse til følgende forlag: De utenlandske forlagene kaller Sameland en blanding av Mikael Niemis Popoulærmusikk fra Vittula og Arto Paasilinnas humoristiske bøker.
Sameland ble satt opp som teaterstykke i den finske byen Kemi høsten 2013. Boken ble også ble solgt til det russiske forlaget Ripol.
Februar 2011 lanseres Hovdens andre roman, MGP, om en gjeng avdankede musikere som slår seg sammen for å forsøke å vinne selveste Melodi Grand Prix. Sangen som ble laget i forbindelse med boken, ble av en av Dagbladets anmeldere ansett som god nok til å bli med i virkelighetens MGP. MGP ble solgt til det finske forlaget Otava.
I begynnelsen av mai 2011 kom barneboken Planetjakten, illustrert av Trond Haram Klykken, ut på Vendutto forlag. Denne ble sendt som hørespill på P4. Barna hans hjalp til med boken.
Hovden har også skrevet barneboken Puggs dagbok, som ble sendt som hørespill i programmet Barnas Beste på radiostasjonen P4. Puggs Dagbok ble utgitt i bokform av Centrum Forlag, november 2009, illustrert av Trine Noodt. I tillegg skrev han Puggs Julekalender for P4, som hørespill i desember 2009. Hovden har også skrevet en rekke hørespill for P4 basert på figuren Pugg.
Åndejegerne bok 1 ble nominert til Uprisen 2013 for Norges beste ungdomsbok, og utgitt i Danmark av forlaget Turbine i 2014.
Norges J19-landslag i fotball
Norges U19-kvinnelandslag i fotball representerer Norge i internasjonal kvinnefotball i aldergruppen under 19 år.
SABA (tv-produsent)
SABA (Schwarzwälder Apparate Bau Anstalt, August Schwer Söhne GmbH) var en tysk elektronikkprodusent. Saba startet i 1835 med produksjon av klokker i Triberg i Schwarzwald. På 1920-tallet var firmaet en av Tysklands ledende produsenter av radioapparater. Under andre verdenskrig ble fabrikkene ødelagt og omgjort til krigsproduksjon. Etter krigen startet produksjonen opp igjen og på 1950-tallet begynte satsningen på TV-apparater.
Norges J19-landslag i fotball
Tropp
''oppdatert 12. april 2023'' (Nr.= trøyenummer, J19-LK = landskamper for J19-landslaget, Mål = antall scorede mål)
SABA (tv-produsent)
I 1980 ble Saba solgt til det franske Thomson-konsernet og finnes idag kun som varemerke.
Rwanda under Afrikamesterskapet i friidrett 2006
Rwanda deltok under Afrikamesterskapet i friidrett 2006 (utendørs) fra 9. til 13. august 2006 i Bambous på Mauritius.
Norges J19-landslag i fotball
EM-resultater
Norges U19-landslag for kvinner har fire sølvmedaljer fra U19-EM:
199 Live Akustisk fra Rockefeller
#199 Live Akustisk Fra Rockefeller er et livealbum av Oslo Ess. Det ble spilt inn på Rockefeller i Oslo 20. desember 2012, og er en hyllest til alle dem som har etterspurt disse låtene i en akustisk versjon. Sporlista består av blandet musikk fra bandets to første album.
Damián Casalinuovo
Damián Leando Casalinuovo (født 6. juni 1987 i Buenos Aires) er en argentinsk fotballspiller som i sesongen 2009-2010 spiller for Scottish Premier League-klubben Dundee United. Han kom til klubben sommeren 2009. I begynnelse av sesongen var han utlånt til den skotske førstedivisjons-klubben Raith Rovers FC hvor han spilte tre kamper og scoret to mål, før han ble kalt tilbake til Dundee United.
Sparebankstiftelsen DNBs kunststipend
Sparebankstiftelsen DNBs kunststipend er et stipend som deles ut for å oppmuntre og støtte kunstnere i etableringsfasen.
Siden 2008 har stiftelsen sammen med Oslo Kunstforening delt ut kunststipend og arrangert kunstutstilling.
Kunststipendet forvaltes av Sparebankstiftelsen DNB, men mottageren velges ut av en ekstern jury.
Kammerkoret Collegium Vocale
Kammerkoret Collegium Vocale er et kammerkor som ble stiftet i 1971 av en gruppe musikklærere i miljøet rundt Lærerhøgskolen på Hamar.
Synkronsvømming under Sommer-OL 2020 – Kvalifisering
Kvalifiseringen til synkronsvømming under Sommer-OL 2020 begynte i mai 2019 og varer frem til mai 2021.
Åsmund Fregdegjeva
Åsmund Fregdegjeva, også omtalt som Åsmund Frægdegjævar, er en folkevise av den typen vi kaller ballade. I TSB-katalogen er den typologisert som E 145, og regnes dermed til Troll-og kjempevisene. Visa er bare kjent i Øvre Telemark. Den eldste oppskriften er gjort av M.B. Landstad etter Lavrans Groven; teksten som er oppført i TSB-katalogen bygger på Sophus Bugges annoterte utgave av Landstads oppskrift.
Innhold
Kongen av Irland lover Åsmund at han skal få kongens søster, prinsesse Ermelin, dersom han kan få henne ut av Trollebotnen. Åsmund seiler dit sammen med brødrene sine. Han går inn i fjellet, dreper en gyger og tar med seg prinsessa ut, men oppdager at brødrene hans har rømt sin veg. Han går tilbake inn i fjellet, dreper flere troll og finner en hest som tilbyr seg å frakte dem hjem, dersom han vil ofre sin høyre hånd. Åsmund og prinsessa rir over havet og da de er hjemme igjen, hugger Åsmund hodet av hesten som da blir omskapt til Ermelins yngste bror.
Bakgrunn
Visa er bygd over en islandsk fornaldersaga: Sögu af Ásmundi flagðagefu og analysen av denne visa står sentralt i Knut Liestøls doktoravhandling.
Som inspirasjonskilde for andre
Den norske maleren Gerhard Munthe (1849–1929) illustrerte flere av scenene i folkevisa. Oppdraget ble gitt av kunstsamleren Olaf Schau og resulterte i 1904 i ti store malerier i Munthes dekorative flatestil. Galleriet under viser tre av illustrasjonsmaleriene. Motivene til Åsmund Fregdegjeva kom med som enklere akvareller i den håndskrevne Norske Folkeviser, en bok som ble tegnet i perioden 1918–23, men utgitt i 1933.
Folk metal-gruppen Lumsk ga i 2003 ut et konseptalbum basert på historien om Åsmund Frægdegjævar. Folkrock-gruppen Gåte har spilt inn sin versjon av visen på plate.
San Felice
San Felice har flere betydninger:
Altınordu (Ordu)
Altınordu er en by med 213 582 innbyggere (2017) i den tyrkiske provinsen Ordu. Den ligger nord for Ulubey, sør for Svartehavet, øst for Perşembe og vest for Gülyalı.
Sokna tømmerterminal
Sokna tømmerterminal er en privat tømmerterminal for bruk av Moelven Treindustri. Adressen er Nordmoveien 48, adkomst via riksvei 7.
Den sentralafrikanske republikk under Afrikamesterskapet i friidrett 2006
Den sentralafrikanske republikk deltok under Afrikamesterskapet i friidrett 2006 (utendørs) fra 9. til 13. august 2006 i Bambous på Mauritius.
Víctor Tomás
Víctor Tomás González (født 15. februar 1985 i Barcelona) er en spansk tidligere håndballspiller som spilte for den spanske håndballklubben FC Barcelona. Han spilte i posisjonen høyreving, og var også en del av det spanske håndballandslaget.
Han ble tatt ut til å representere Spania under Håndball-EM 2012 for menn i Serbia.
Han la opp i 2020.
Cathedral of Our Lady of the Angels
Cathedral of Our Lady of the Angels er en katolsk katedral i Los Angeles i California. Den tilhører Los Angeles erkebispedømme i Den katolske kirke i USA, og er hovedsete for kardinal Roger Michael Mahony, erkebiskop av Los Angeles.
Cathedral of Our Lady of the Angels erstattet Cathedral of Saint Vibiana, som ble hardt skadet i et jordskjelv i 1994. Det ble estimert at det ville være billigere å bygge en helt ny katedral enn å bygge opp den gamle, og den spanske arkitekten José Rafael Moneo ledet byggingen av den nye katedralen.
Byggingen begynte i mai 1999, og katedralen sto ferdig våren 2002. Dette var den første byggingen av en katedral i det vestlige USA på 30 år.
Somalia under Afrikamesterskapet i friidrett 2006
Somalia deltok under Afrikamesterskapet i friidrett 2006 (utendørs) fra 9. til 13. august 2006 i Bambous på Mauritius.
Unsere Liebe Frau im Walde-St. Felix
'''Unsere Liebe Frau im Walde-St. Felix' (italiensk Senale-San Felice) er en italiensk kommune som består av de to landsbyene Unsere Liebe Frau im Walde (som betyr «Vår Kjære Frue i skogen» og uttales « o nz e -r e l i: b e -fr ao -imv a ld e ») og St. Felix'' (uttales «sankt-f e: liks»). Disse ligger øverst i Val di Non, på sydsiden av Gampenpasset, men hører – siden de er tysktalende (98 %) – til Syd-Tirol og ikke til Trentino. Sammen med kommunene Laurein og Proveis omtales området også som Deutschnonsberg («tysk Val di Non»).
Unsere Liebe Frau im Walde ligger på 1351 meter over havet og er et valfartssted. Kirken ble bygget på 1400-tallet i gotisk stil, mens kirkens indre er i barokkstil.
St. Felix (1265 moh.) het frem til begynnelsen av 1800-tallet Caseid, men tok etter hvert over navnet til stedets kirke, som er fra 1700-tallet. St. Felix hørte på det kirkelige plan opprinnelig til sognet Fondo lenger ned i dalen. Mellom 1928 og 1947 hørte St. Felix også politisk til kommunen Fondo.
Etter at Syd-Tirol falt til Italia i 1919, ble kommunene slått til Trentino. I 1947 ble kommunene gjenforent med Syd-Tirol for å samle de tysktalende områdene i én provins. Mellom 1864 og 1974 utgjorde de to tettstedene hver sin kommune.
Diskontering
Diskontering er en omregning av inn- og utbetalinger som finner sted på forskjellige tidspunkter, til et beløp på et bestemt tidspunkt. Som regel brukes begrepet til å omregne fremtidige beløp til et tidligere tidspunkt (tilbakediskontering), vanligvis til nåtiden, hverved man får nåtidsverdien av beløpet. Man kan også fremdiskontere et beløp fra et tidligere til et senere tidspunkt, eksempelvis ved å omregne et beløp av idag til et beløp om et bestemt antall år. I så tilfelle blir resultatet fremtidsverdien av det pågjeldende beløp.
Connemaraponni
Connemaraponnien er en gammel, irsk ponnirase. Den er hardfør og stabil, og egner seg like godt som turponni i fjellet, som sprangponni. Rasen er med andre ord svært allsidig, og det er få hestesporter du ikke finner en connemara.
Historikk
Connemaraen er omtalt i Irland allerede for 1000 år siden. Da ble den brukt som arbeidshest, og var bondens trofaste arbeidskamerat i århundrer. Gjennom tidene er det også blitt innblandet andre raser, som engelsk fullblod og araber. Hestene som levde fritt på den karrige vestkysten, fikk også innblanding av andre, tyngre heste- og ponniraser. I 1923 ble The Connemara Pony Breeder's Society stiftet, og avlen ble da satt mer i system. Stamboken ble imidlertid ikke lukket for andre raser før i 1964. Den første connemara- ponnien kom til Norge i begynnelsen av 1970-tallet.
Rasebeskrivelse
Connemaraen skal være harmonisk bygget, med god dybde og lengde. Hodet skal være uttrykksfullt, og pannen bred. Skuldrene skal være lange og skrå. Beina skal være sterke og tørre, med brede ledd. Bevegelsene skal være frie, lette og veivinnende..
Bruksområde
Connemaraen er en allsidig ponni som hevder seg godt i mange av ridesportens grener, også kjøring. Sprangridning er allikevel den ridegrenen connemaraen utmerker seg i. Mange eliteponnier i sprangsporten er renrasede connemaraponnier, eller connemarablandinger. Rasen skal være hardfør, nøysom, sterk og intelligent med et meget vennlig gemytt, noe som også gjør at den egnet til distanseridning, eller rett og slett som en ridekompis på hobbybasis.
Farge
Alle farger er tillatt, med unntak av flekket. Avblekbar- og konstantskimmel er de vanligste fargene. Borket, brun og sort er også vanlig.
Anthony Daniels
Anthony Malcolm Daniels, også kjent under pseudonymet Theodore Dalrymple og andre, (født 11. oktober 1949) er en britisk skribent og pensjonert lege (fengselslege og psykiater). Han har skrevet mye om kultur, kunst, politikk, utdannelse og medisin, både i Storbritannia og utenlands. Han arbeidet som lege og psykiater i Zimbabwe og Tanzania, og ved et fengsel og et offentlig sykehus i Birmingham. Han har reist i mange land i Afrika, Sør-Amerika, Øst-Europa og andre steder.
Liv og virke
Han er født i London av en far som var en kommunistisk forretningsmann av sovjetisk opphav, mens hans jødiske mor ble født i Tyskland og kom til England som flyktning fra naziregimet.
I sine tekster argumenterer Daniels ofte for at radikale ideer, vanlige blant vestlige intellektuelle, tenderer til å minske individets ansvar for dets egne handlinger og underminere tradisjonelle verdier. Dette vil ifølge ham føre til en stor underklasse av mennesker plaget av vold, kriminalitet, seksuell promiskuitet og skadelig bruk av rusmidler. Han blir ofte anklaget for å være misantrop, men benekter anklagen; hans forsvarere peker til at hans arbeider er anti-ideologiske, skeptiske, rasjonelle og baserte på erfaring.
Selv om han tidvis blir anklaget for å være en pessimist og misantrop, har hans forsvarere rost hans konservative filosofi som de beskriver som antiideologisk, skeptisk, rasjonell og empirisk. I 2010 skrev Daniel Hannan at Dalrymples bøker «tar menneskelig pessimisme til et nytt nivå. Dog er dens tone aldri nedlatende, skingrende eller belærende. Straks du kommer forbi det innledende lesesjokk om skamslåtte hustruer, småskurker og rusmiddelavhengige fra et ikke-venstre perspektiv, finner du menneskelighet og patos.»
I 2005 flyttet han fra England til Frankrike, hvor han planlegger å fortsette som skribent.
Sykloheksanol
Sykloheksanol er en sekundær alkohol, formel C6H11OH, som består av en sykloheksanring med en hydrogensubstituent erstattet av en hydroksylgruppe.
Denne alkoholen dannes ved oksidering av sykloheksan i lufta, og ofte brukes kobolt som katalysator:.
Refraksjonsindeks = 1.465
Gölköy
Gölköy er en by med 28 728 innbyggere (2017) i den tyrkiske provinsen Ordu. Den ligger nord for Mesudiye, sør for Gürgentepe og øst for Kabataş.
Roberto García Parrondo
Roberto García Parrondo (født 12. januar 1980) er en spansk profesjonell håndballspiller på den spanske håndballklubben BM Neptuno. Han spiller venstreving, og er også en del av det spanske håndballandslaget.
Han ble tatt ut til å representere Spania under Håndball-EM 2012 for menn i Serbia.
Umingan
Umingan (Bayan ng Umingan) er en kommune på Filippinene. Kommunen ligger på øya Luzon og tilhører provinsen Pangasinan. Folkemengden var på 73,252 innbyggere i 2015.
Ørum
Ørum er en liten by på Jylland i Danmark med 1,437 innbyggere (2021). Den ligger 16 km øst for Viborg i Viborg kommune i Region Midtjylland.
Umingan
Området er stort sett flatt, med noen høydedrag i øst. Den overveiende del av befolkningen er ilokanotalende. Jordbruket (med ris-, mais- og tobakksdyrking) er viktigste næringsvei.
Ørum
Frem til kommunalreformen i 2007 var byen administrasjonssenter i tidligere Tjele kommune.
Umingan
Barangayer
Umingan er inndelt i 58 barangayer.
Motahare Asadi
Motahare Asadi (født 21. februar 2004) er en iransk sjakkspiller. Hun har en Elo-rating på 2161 pr desember 2019.
Referanser
<References />
Wang Xianliang
Wang Xianliang (født i mai 1957 i Jianli i provinsen Hubei i Folkerepublikken Kina, død 26. januar 2020 i Wuhan) var en kinesisk politiker og embedsmann som tjenestegjorde som leder av Wuhans komite for etniske og religiøse anliggender.
Swaziland under Afrikamesterskapet i friidrett 2006
Swaziland deltok under Afrikamesterskapet i friidrett 2006 (utendørs) fra 9. til 13. august 2006 i Bambous på Mauritius.
Wang Xianliang
Biografi
Wang Xianliang studerte ved Hubei Shayang lærerskole og Wuhans lærerskole i 1976. Etter slutteksamen arbeidet han ved Shayang lærerskole og bydistriktet Jingzhous skolekontor. Han ble overført til Hubei utdannelseskollegium i 1988 og var der visedirektør og etterhvert direktør for dekanens kontor. I 1999 ble han visedirektør for Wuhans byrå for sivile anliggender.
Den 29. februar 2012 besluttet den stående komite for Wuhand 13. folkekongress å godkjenne en rekke personalombesetninger, og da ble Wang Xianliang utnevnt til direktør for Wuhans komite for etniske og religiøse anliggender. Dette kontoret hadde hatt problemer med sløsing med og feilbruk av offentlige midler, og det måtte ryddes opp. Etter fem år i stillingen begynte Wang å fremstå i massemedier som leder på byrånivå av Wuhan-borgernes patriarkalklanskomite. Fra april 2017 var ikke Wang lengre direktør, man han fungerte lederskapsstatus for Wuhans komite for etniske og religiøse anliggender.
Wang døde 62 år gammel av covid-19 den 26. januar 2020. Han var den første regjeringsembedsmann som ble medt å ha dødd av infeksjonssykdommen, ifølge det kinesiske Caixin.
Karl August von Reisach
Han var erkebiskop av München og Freising 1846–1856.
Helga Helgesens gate (Oslo)
Helga Helgesens gate er en tidligere gate nordøst for Jordal idrettspark i bydel Gamle Oslo, oppkalt etter Helga Helgesen. Gaten fikk fikk nytt navn, Jordal terrasse, pga. navnelikhet med Helgesens gate.
Karl August von Reisach
Han ble kreert til kardinal i 1855 av pave Pius IX,, med Santa Cecilia som tittelkirke.
I kurien var han prefekt for Kongregasjonen for korreksjonen av den orientalske kirkes bøker 1859–1861, og ble prefekt for Kongregasjonen for studiene i 1861. Han var camerlengo 1866–1869.
H. T. Webster
Harold Tucker Webster (født 21. september 1885, død 22. september 1952) var en amerikansk tegneserieskaper kjent for The Timid Soul, Bridge, Life's Darkest Moments og andre serier som var syndikalisert til ulike dagsaviser. Ettersom han mislikte sitt døpenavn kjente leserne ham som H. T. Webster og han signert kun Webster. Hans venner kalte ham for Webby. I løpet av sin karrière tegnet han mer enn 16,000 tegneseriestriper. På grunn av sin humor og interesse for mennesker i sine serier ble Webster tidvis sammenlignet med Mark Twain. Hans tegnestil er ganske lik den til Clare Briggs. Undergrunnstegneren Shary Flenniken beundret Websters tegnestil, og etterlignet hans preg i figurenes anatomi.
Liv og karrière
Webster ble født i Parkersburg i Vest-Virginia i 1885, men vokste opp i den lille byen Tomahawk i Wisconsin med rundt 3000 innbyggere hvor hans far var en apoteker. Han begynte å tegne da han var i syvårsalderen, da han var tolv år gikk han over fra sigaretter til sigarer, og det samme året solgte han sin første serie for fem dollar til magasinet Recreation.
Han studerte tegning fra et brevkurs da han var 15 år og to år senere forlot han videregående skole og Tomahawk for å studere i Chicagos tegneskole Frank Holmes School of Illustration. Her hadde også Harry Hershfield fått grunnleggende utdannelse, men dessverre stengte skolen kun noen uker etter at Webster hadde begynt, noe som endte hans formelle tegneutdannelse. Med liten suksess som frilanstegner begynte Webster å tegne for avisen Denver Republican, hoppet over til konkurrenten Denver Post hvor han fikk 15 dollar i uka for tegne sportstegninger.
Senere dro han tilbake til Chicago hvor han i tre år tegnet politiske tegninger for Chicago Inter-Ocean som blant annet førte til at en politiker foreslo å innføre en lov som forbød lite smigrende tegninger. Etter å ha tegnet to år for The Cincinnati Post hadde han spart nok til å tilbringe et år på reise verden over. Da han kom tilbake fra Kina begynte han å jobbe for avisen New-York Tribune i 1912. Fire år senere, den 2. august 1916 giftet han seg med Ethel Worts, kun to uker etter at han hadde møtt henne.
Titlene på Websters tegneserier reflekterte ulike situasjoner, eksempelvis Our Boyhood Ambitions («Våre barndoms ambisjoner») og Bridge («Broen»). I 1924 gikk han over til avisen New York World hvor han tegnet The Timid Soul («Den forsagt sjel») med den forsagte figuren Caspar Milquetoast, navnet er sammensatt fra en frokostblanding, melk og toast (soll). Webster beskrev ham som «mannen som snakker lavt og blir slått med en stor stokk». En del moderne amerikanske ordbøker definerer begrepet «Milquetoast» som «en meget sky eller tilbaketrukket person».
I 1927 trente Webster sin venstre hånd i tre måneder etter å ha fått et vanskelig tilfelle av leddgikt (arthritis) som påvirket og svekket hans høyre hånd. I 1931 gikk New York World inn, men det samme året utga forlaget Simon & Schuster en samling med opptrykk av The Timid Soul. Han begynte da for New York Herald-Tribune hvor han begynte å tegne den lengre søndagsutgaven av The Timid Soul, og tegnet andre figurer i ukedagene: Caspar Milquetoast søndag og mandag. Ungdommelige lykke i The Thrill That Comes Once in a Lifetime, og det motsatte i Life's Darkest Moment, ble utgitt lørdag og tirsdag. På onsdag drev serien The Unseen Audience satiriske spark mot radioprogrammer. Hver torsdag ble How to Torture Your Husband (or Wife) publisert og hver ukedag ble avsluttet på fredag med Bridge.
Krasavino
Krasavino (russisk: Краса́вино) er en by i Vologda oblast i Russland. Den ligger ved elva Nordre Dvina, 648 km nordøst for Vologda og 25 km nord for Velikij Ustjug, som den administrativt er underlagt.
H. T. Webster
Liv og karrière
I løpet av 1940-tallet levde Webster i Shippan Point i Stamford, Connecticut. Hans assistent, Herb Roth, tok over alt tegnearbeidet da Webster døde i 1952, men det varte ikke lenge da Roth selv døde året etter. Den siste av nye tegninger ble trykket i New York Herald Tribune den 4. april 1953.
Krasavino
I Krasavino ligger en av de eldste lin-behandlingsanlegg i Russland, etablert i 1848. I 1899–1914, ble et stort antall skjeletter av store reptiler fra perm-tiden funnet i utkanten av Krasavino. Bosetningen ble innvilget bystatus i 1947.
Demografi
Befolkningsutvikling: ! År || Folketall || Kilde
Freden i Tartu
Freden i Tartu, også kalt freden i Dorpat eller Tartu-traktaten, er fredsavtalene som i 1920 ble inngått mellom Sovjet-Russland og Estland og Finland, der disse landenes uavhengighet anerkjennes. Det er snakk om to separate avtaler, begge inngått i byen Tartu, den ene mellom Sovjet-Russland og Estland, undertegnet 2. februar 1920, den andre mellom Sovjet-Russland og Finland, undertegnet 14. oktober 1920.
Fredsavtale mellom Sovjet-Russland og Estland
Fredsavtale mellom Sovjet-Russland og Estland ble inngått 2. februar 1920. I avtalen anerkjenner Russland Estlands selvstendighet «for evig tid». Anerkjennelsen var den første de jure internasjonale anerkjennelse av Estland og banet veg for anerkjennelse fra andre land. Fredsavtalen trakk opp grensen mellom Estland og Russland. Avtalen la videre til rette for at estere i Russland fikk anledning til å vende tilbake til Estland, med tilsvarende rettigheter for russere i Estland. Russland gikk i avtalen med på å slette all estisk gjeld. Traktaten forpliktet også Russland til å betale Estland en sum tilsvarende landets andel av Russlands gullreserver. Estland fikk rettigheter til utnyttelse av skog i Russland, samt å bygge en jernbanelinje fra Estlands grense til Moskva. mens Russland fikk etter avtalen rett til å etablere en frihavn i Estland og til å bygge en kraftstasjon i Narva-elven.Etter avtalen skulle også Russland tilbakeføre kulturgods som hadde blitt ført fra Estland til Russland i løpet av krigsårene.
Avtalen ble fra estisk side undertegnet av Jaan Poska, fra sovjet-russisk side av Adolf Ioffe.
Fredsavtale mellom Sovjet-Russland og Finland
Her ble selvstendigheten til begge land anerkjent. Avtalen ble undertegnet den 14. oktober 1920.
Avtalen mellom Finland og Sovjet-Russland fastsatte grensen mellom de to land. Finland sikret seg ved avtalen tilgang til havet i nord ved en korridor til Petsamo. Russland sikret seg på sin side kommunene Repola og Porajärvi, som øst-karelske nasjonalister med støtte fra finske jegerkorps hadde forsøkt å få tilsluttet Finland.
Den finske delegasjon ble ledet av Juho Kusti Paasikivi.
LRS
Et LRS (Learning Record Store) er det datalagringssystem for læringsaktiviteter gitt av Experience API spesifikasjonen. Experience API (xAPI) også kjent som TinCan API regnes for å være arvtageren etter SCORM spesifikasjonen for e-læring. En stor fordel ved bruk av LRS er at den kan samle e-læringsaktivitet fra flere forskjellige systemer. E-lærings kurset / innholdet kan ligge på en server, mens rapportering av e-læringsaktiviteten gjøres et annet sted. Dette skiller seg fra tradisjonelle learning management systemer (LMS) der rapportering og kurs ligger på samme server.
Et LRS brukes for å lagre uttrykk om læringsaktiviteten til en person. For eksempel "Ola Nordmann gjennomførte e-læringskurs i brannvern". En læringsaktivitet deles inn i et subjekt (hvem utfører aktiviteten), et verb (hva ble gjort), og et objekt (med hva).
Pidgeotto
Pidgeotto er en fantasifigur i Nintendos Pokemon.
Pidgeotto er en normal og flyvetype pokemon. Den har utviklet seg fra Pidgey og skal utvikle seg til Pidgeot. Pidgeotto har kjempesterke vinger som han kan blåse bort for eksember bugtyper og små gifttyper som Weedle.
Pidgeotto bor i skoger og er litt som Pidgey, men har litt mer konkurannseinstinkt. Han er 1,09 m høy og veier 30,0 kg.
John Liu Jinghe
John Liu Jinghe (født 1920, død 2013) var frem til november 2010 kinavalgt og -ordinert katolsk biskop av Tangshan i provinsen Hebei i Folkerepublikken Kina. Han administrerte (2008–2010) også nabobispedømmet Chengde, som hadde vært uten egen biskop siden 1950-årene.
Han ble valgt til biskop av Tangshan av den kinesiske patriotiske katolske forening i Hebei. Bispevielsen, som ikke hadde pavelig mandat, ble utført den 20. desember 1981 med den nylig ordinerte kinautnevnte biskop Chang Shouyi av Xuanhua i Hebei som hovedkonsekrator.
Han trakk seg tilbake fra embedet i Tangshan og gikk i pensjon – både av aldersgrunner og som et bidrag til normalisering og forsoning innen den katolske kirke, selv om myndighetene fastholdt at han var rettmessig ordinær biskop der fortsatt. Men den 17. november 2010 ble han likevel «oppsagt» fordi han hadde nektet å delta i bispevielsen av en regjeringsgodkjent, men ikke vatikanapprobert biskop av Changde. Denne bispevielsen, av den regjeringsnære Joseph Guo Jincai, fant så sted tre dager etter, men uten biskops Lius deltakelse.
Antonius Hubert Fischer
Antonius Hubert Fischer  (født 30. mai 1840 i Jülich i Tyskland, død 30. juli 1912 i Bad Neuenahr) var en av den katolske kirkes kardinaler, og var erkebiskop av Köln 1903–1912.
Han ble kreert til kardinal 22. juni 1903 av pave Leo XIII, noen uker før pavens død. Han deltok på konklavet 1903 som valgte pave Pius X. Hans deltakelse på pavevalget var ikke helt uomstridt, for han var bare kardinal på papiret og hadde verken mottatt den røde biretta eller kardinalsringen. Disse kardinalsstandens insignier fikk han (og de seks andre som den avdøde pave hadde utnevnt kort før sin død) så den 12. november 1903 overrakt av Pius X. Han ble tildelt Santi Nereo et Achilleo som tittelkirke.
Episkopalgenealogi
Hans episkopalgenealogi er: